Olwali olwo, nga wabaawo abaami babiri, Wakayima ne Wampisi. Olunaku lumu abeemikwano bano baali batambula ne balaba omuti gw’ebibala naye nga muwanvu nnyo. Wakayima yalinnya omuti era n’alya ebibala ebyali ebiwoomu. Bwe yamaliriza okulya, n’ayita Wampisi nti, “Muganda wange”, ka mbuuke ombake bulungi nkuwe ku bibala. Ne munne teyali mubi ng’amubaka bulungi era n’amuwonya ekigwo. Wampisi naye yasalawo alinnye omuti, anti ayeesitukidde tanywa matabangufu.. Naye bwe yamaliriza okulya, n’agamba munne nti, "Muganda wange mbaka bulungi." Wakayima yeefuula ng'abaka Wampisi, naye ate n’amuviira buviizi era bambi Wampisi n’agwa bubi nnyo n’amenyeka. N’okuva ku lunaku olwo, okugulu kwa Wampisi kwalemala. Olugero luno lutujjukiza okubeera abeegendereza bulijjo kubanga abantu abamu si beesigwa.